Diari Oficial de la Generalitat Valenciana


Sumari del DOGV 7448, del 22-01-2015 (2015/381)

RESOLUCIÓ de 13 de gener de 2015, de la consellera d'Infraestructures, Territori i Medi Ambient, per la qual s'aprova el document reconegut per a la qualitat en l'edificació denominat «Criteris tècnics per al control extern de la certificació d'eficiència energètica d'edificis de nova construcció».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7448

Data del DOGV
:   22-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/381


Data del document
:   13-01-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 13 de gener de 2015, de la consellera d'Infraestructures, Territori i Medi Ambient, per la qual s'aprova el document reconegut per a la qualitat en l'edificació denominat «Criteris tècnics per al control extern de la certificació d'eficiència energètica d'edificis de nova construcció». [2015/381]  
La Direcció General d'Obres Públiques, Projectes Urbans i Habitatge, a iniciativa de l'Institut Valencià de Competitivitat Empresarial-Energia (IVACE), ha instruït un expedient administratiu a fi d'impulsar l'aprovació del document reconegut identificat en l'encapçalament d'esta resolució, d'acord amb els fets següents:  
  
1. L'Institut Valencià de Competitivitat Empresarial-Energia (IVACE) va sol·licitar, el 5 de setembre de 2014, l'aprovació del document denominat «Criteris tècnics per al control extern de la certificació d'eficiència energètica d'edificis de nova construcció» com a document reconegut per a la qualitat en l'edificació conforme al Decret 132/2006, de 29 de setembre, del Consell.  
2. El 5 de novembre 2014, la Direcció General d'Obres Públiques, Projectes Urbans i Habitatge va obrir tràmit d'audiència pública amb la finalitat que les entitats o associacions interessades aportaren totes les al·legacions, observacions o indicacions els convinguera manifestar als textos remesos.  
3. En vista de les observacions formulades per les entitats i associacions intervinents en el tràmit d'audiència pública, després de la seua anàlisi, es van prendre en consideració a fi de millorar el text inicial proposat i es procedí a l'elaboració del text definitiu.  
  
A estos fets, s'apliquen els fonaments de dret següents:  
  
1. Este òrgan és el competent per a l'aprovació del present document reconegut, conforme s'establix en l'article 5 del Decret 132/2006, de 29 de setembre, del Consell, pel qual es regulen els documents reconeguts per a la qualitat en l'edificació.  
2. L'Institut Valencià de Competitivitat Empresarial-Energia (IVACE) és competent per a instar l'aprovació d'este document reconegut, segons el que disposa l'article 7 del Decret 132/2006.  
3. L'objecte d'este document reconegut apareix tipificat en l'article 4, apartat d), del Decret 132/2006, en concordança amb allò que s'ha estipulat, així mateix, en l'article 4, apartat a), del Reial Decret 314/2006, de 17 de març, pel qual s'aprova el Codi Tècnic de l'Edificació.  
4. Per a l'aprovació d'este document reconegut s'ha seguit el procediment desplegat en el capítol II del Decret 132/2006, de 29 de setembre, del Consell.  
  
En virtut de tot el que antecedix, resolc:  
  
Únic  
Aprovar el document reconegut per a la qualitat en l'edificació denominat «Criteris tècnics per al control extern de la certificació d'eficiència energètica d'edificis de nova construcció», amb el codi -DRD 06/15.  
Este document reconegut serà inscrit en el Registre Especial de Documents Reconeguts, d'acord amb el que preveu l'article 10 del Decret 132/2006, de 29 de setembre, del Consell.  
  
Contra la present resolució, que posa fi a via administrativa, es podrà interposar amb caràcter potestatiu un recurs de reposició davant de la consellera d'Infraestructures, Territori i Medi Ambient, en el termini d'un mes a partir de la publicació en el Diari Oficial de la Comunitat Valenciana, o bé interposar directament un recurs contenciós administratiu davant de la Sala Contenciosa Administrativa de València, en el termini de dos mesos.  
  
València, 13 de gener de 2015.- La consellera d'Infraestructures, Territori i Medi Ambient: Isabel Bonig Trigueros.